laion/Wikipedia-Exotic huggingface dataset:
נדב אמבון

נדב אמבון (נולד ב-27 ביוני 1984) הוא מנהל קריאטיב ובמאי ראשי ב"כאן דיגיטל" של תאגיד השידור הישראלי; ממייסדי מיזם "זיכרון בסלון". נדב אמבון נולד במצפה עמוקה, לרבקה אמבון ואוסקר אמבון. בשנת 2002 התגייס לקורס טיס ומשם עבר לתותחנים, היה חבר בגרעין ההקמה של היחידה רוכב שמיים – סקיילרק 1[דרוש מקור]. אמבון ייצג את ישראל כחבר נבחרת ישראל באליפות אירופה באולטימייט פריזבי בשנת 2011, שנערכה בסלובניה ובטורניר WINDMILL בהולנד. וכן היה חבר ועד של ה-IFDA ההתאחדות הישראלית לענפי הפריזבי(הקישור אינו פעיל). בשנת 2011 הקים עם בת זוגו, עדי אלטשולר, את מיזם "זיכרון בסלון" - התכנסות אלטרנטיבית בערב יום הזיכרון לשואה ולגבורה. בין השנים 2008–2012 למד בבצלאל במחלקה לאומנויות המסך וסיים את תוכנית המצטיינים ללימודים ב-SVA ניו יורק בהתמחות אנימציה. סרט הגמר של אמבון, מדברים על שמשון. הופיע בפסטיבלי אנימציה ברחבי העולם והוביל להרצאה בכנס TEDx באוניברסיטת בן-גוריון, על אנימציה וגבורה. אמבון הוא חבר בגרעין ההקמה של המיזם המוזיקלי קולולם, כתור מנחה האירועים. במסגרתם, הנחה יחד עם לוסי איוב את אירוע 70 שנה למדינה בהיכל נוקיה במעמד נשיא המדינה ו-12 אלף איש. אמבון עבד כאנימטור בחברת אינטרלוד, על קליפ רשמי לשיר Like a Rolling Stone של בוב דילן בבימויו של וניה הימן. קליפ זה, זיכה בדצמבר 2013 את חברת אינטרלוד בהכרה בינלאומית כאשר הקליפ נבחר ל"קליפ השנה" של המגזין טיים לשנת 2013. בשנת 2014, זכה במקום הראשון בפסטיבל קאן בקטגוריית "Digital Marketing" ואף זכה בפרס ה-Webby ליצירות אינטרנטיות. אמבון עבד כאנימטור בשרוטונים ובהמשך כמנהל מחלקת האנימציה, שם ביים את סרטון היוטיוב הנצפה ביותר בישראל בשנת 2014, "שיר המונדיאל 2014". החל משנת 2016 שימש כמנהל קריאטיב ובמאי ראשי בדיגיטל, בתאגיד השידור הישראלי, באפריל 2021 סיים את תפקידו בתאגיד. אמבון נשוי לעדי אלטשולר, והם הורים לשני בנים. הם גרים בתל אביב. נדב אמבון - מיוזמי פרויקט "זיכרון בסלון", באתר (יוטיוב) פרויקט מיוחד: 10 ההבטחות הגדולות בתקשורת, באתר וואלה, 29 בספטמבר 2016 פסטיבל סרטי אנימציה, באתר (את) "מדברים על שמשון": סרטו של נדב אמבון, באתר הארץ, 20 ביוני 2013 נדב אמבון, במסד הנתונים הקולנועיים IMDb (באנגלית) זיכרון בסלון- בעלי תפקידים אמנויות המסך: גלריה ועבודות בוגרים TEDx Talks (2013-06-04), A Talk About Samson - Animated Heroism: Nadav Embon at TEDxBGU, נבדק ב-2019-05-29 "קולולם ה-70": 12 אלף איש, נשיא המדינה ושלומי שבת שוברים שיא, באתר מעריב אונליין, 16 באפריל 2018 Bob Dylan "Like A Rolling Stone" - Official Interactive Video!, video.bobdylan.com (באנגלית) עמי פרידמן, הווידאו שיצר יוני בלוך לבוב דילן - קליפ השנה של "טיים", באתר ynet, 7 בדצמבר 2013 הקליפ של וניה היימן זכה מקום ראשון בפסטיבל קאן, באתר וואלה, 17 ביוני 2014
אפיגרפיה

אֶפִּיגְרַפְיָה (ביוונית: επιγραφή, "כתובת") הוא ענף במדע הארכאולוגיה העוסק במיון ובחקר של כתובות ותחריטי סימנים ואותיות על גבי אבן, מתכת, חרס וחומרים דומים. תחום זה נבדל מתחומי המחקר של כתבי יד עתיקים, שנכתבו בדיו על נייר, גוויל, קלף או פפירוס, תחומים הנקראים "פפירולוגיה" ו"פלאוגרפיה". ענף האפיגרפיה מהווה את אחד מעמודי היסוד של המחקר הארכאולוגי המודרני. האפיגרפיה עוסקת הן בחקר בלשני של הכתוב והן בניתוח כתובות אלו כמסמכים המעידים על אירועים היסטוריים ועל חיי התרבות בתקופות קדומות. מדע האפיגרפיה החל להתפתח במאה ה-16. בראשיתו, הוא התמקד בכתובות בשפה הלטינית. בין חשובי החוקרים בתחום זה ניתן למנות את וילהלם הנצן, בארטלומיו בורגסי, ותאודור מומזן. האחרון היה היוזם של קורפוס הכתובות הלטיניות (Corpus Inscriptionum Latinarum) – אוסף רב כרכים שהחל לצאת לאור בגרמניה בשנת 1863, שמכיל את כל הכתובות הלטיניות הידועות, ומקבצן לעבודה אחת. עד היום יצאו כ-20 כרכים, המכילים כ-180,000 כתובות מעובדות, מנותחות ומתורגמות. בתגובה לפרויקט גרמני זה, יזמה האקדמיה הצרפתית (אנ') את קורפוס הכתובות השמיות. ענף ארכאולוגי הקשור לאפיגרפיה הוא הנומיסמטיקה, העוסק בחקר המטבעות. אוסף הכתובות הלאטיניות (בלטינית: Corpus Inscriptionum Latinarum, קיצור: CIL) – אוסף רב כרכים שהחל לצאת לאור בגרמניה בשנת 1863 בעריכת תאודור מומזן, שמכיל את כל הכתובות הלטיניות הידועות, ומקבצן לעבודה אחת. עד היום יצאו כ-20 כרכים, המכילים כ-180,000 כתובות מעובדות, מנותחות ומתורגמות. כתובות נבחרות בלטינית (בלטינית: Inscriptiones Latinae Selectae, קיצור: ILS) - אוסף כתובות בלטינית בעל שלושה כרכים שנערך על ידי הרמן דסאו. העבודה פורסמה בשלושה חלקים בשנים 1892–1916. השנה האפיגרפית (בצרפתית: L'Année épigraphique, קיצור: AE) - אוסף כתובות בלטינית ויוונית היוצא לאור כל שנה בצרפתית. Roman Military Diplomas (בעברית: "דיפלומות צבאיות רומאיות", ובקיצור: RMD) הוא אוסף של דיפלומות צבאיות רומאיות, הכולל את כל הדיפלומות צבאיות רומאיות שפורסמו משנת 1955. עד היום פורסמו 5 כרכים בעריכתם של מרגרט רוקסן ופול הולדר, הכוללים למעלה מ-470 דיפלומות. אוסף הכתובות השמיות (בלטינית: Corpus Inscriptionum Semiticarum, קיצור: CIS) – אוסף אלפי כתובות בשפות שמיות (פיניקית, ארמית, חמיירית, שבאית ועוד שפות ערביות קדומות). רפרטואר הכתובות השמיות (בצרפתית: Répertoire d'Épigraphie Sémitique, קיצור: RÉS) – אוסף לא ממוין של כתובות בשפות שמיות שונות, שלא התפרסמו ב־CIS, כולל כתובות עבריות. כתובות כנעניות וארמיות (בגרמנית: Kanaanäische und Aramäische Inschriften, קיצור: KAI) – אוסף מצומצם של כ־300 כתובות בשפות שמיות צפון־מערביות (פיניקית, מואבית, עמונית, עברית וארמית לניביה), המהווה סטנדרט לציטוט כתובות בשפות אלה. אוסף הכתובות של יודיאה-פלשתינה (בלטינית: Corpus Inscriptionum Iudaeae Palaestinae, קיצור: CIIP) – קורפוס שמטרתו לתעד את כל הכתובות המתוארכות בין המאה הרביעית לפני הספירה ועד למאה השביעית לספירה בשפות שונות, שהתגלו בשטח ישראל (למעט השומרון והגולן מטעמים פוליטיים). האנציקלופדיה העברית, הוצאת ספרית פועלים, 1988: כרך ה', הערך אפיגרפיה, עמ' 188. כרך כ', הערך כתובות, עמ' 1108–1109. מדיה וקבצים בנושא אפיגרפיה בוויקישיתוף מאגר מקיף של כתובות לטיניות, זמין לחיפוש אפיגרפיה, באתר אנציקלופדיה בריטניקה (באנגלית) כתובות, דף שער בספרייה הלאומית
ילדות גדולות לא בוכות

ילדות גדולות לא בוכות (גרמנית: Große Mädchen weinen nicht) הוא סרט נעורים גרמני משנת 2002. קאטי וסטפי הן שתי נערות וחברות ילדות, קאטי מגיעה מבית קשה יום עם אמא נוירוטית ולעומת זאת סטפי באה מבית מבוסס והרמוני. יום אחד יוצאות השתיים למועדון לילה והן מבחינות באביה של סטפי שזור בידיה של אישה אחרת שאינה אמה, עקב זאת סטפי מתכננת מסע נקמה נגד טסה, בתה של אותה אישה. היא שולחת את טסה למבחני בד עבור להקה אך במבחני הבד מתגלה כשרונה בשירה ומתרשמים ממנה, מה שגורם לנקמה להיכשל, לאחר מכן היא שולחת את טסה למפיק סרטים פורנוגרפיים שקיבלה את כתובתו מאיבון, חברתה לספסל הלימודים, קאטי נהיית מודאגת מהתנהגותה האובססיבית של סטפי הולכת אחר טסה ולבסוף מצילה אותה מהמפיק הבא לנצל אותה מינית. לאחר שאמה של טסה שומעת את אשר התרחש היא הולכת לבית הוריה של סטפי לספר להם זאת, באותו זמן המשטרה מתחילה בחיפוש אחר איבון הנעדרת מביתה, קטי החושדת שהמפיק הפורנוגרפי אשם בכך מספרת למשטרה את כל מה שידוע לה. קטי מספרת לסטפי שהיא כנראה הצילה את טסה, דבר הגורם למשבר בבית של סטפי, כשקטי מבחינה שסטפי לא באה לבית הספר היא הולכת לביתה ומגלה שהיא ניסתה לפגוע בעצמה, קטי מזמינה אמבולנס ובכך סטפי ניצלת. הסרט מסתיים בכך שהוריה של סטפי משלימים ומשקמים את יחסיהם, אמה של קטי מגלה סוף סוף אהדה כלפי בתה וגם קטי וסטפי משלימו ביניהן. "ילדות גדולות לא בוכות", במסד הנתונים הקולנועיים IMDb (באנגלית) "ילדות גדולות לא בוכות", באתר נטפליקס "ילדות גדולות לא בוכות", באתר AllMovie (באנגלית) "ילדות גדולות לא בוכות", באתר Rotten Tomatoes (באנגלית) "ילדות גדולות לא בוכות", באתר Box Office Mojo (באנגלית) "ילדות גדולות לא בוכות", באתר Metacritic (באנגלית) "ילדות גדולות לא בוכות", במסד הנתונים הקולנועיים KinoPoisk (ברוסית) Große Mädchen weinen nicht, KINO (בגרמנית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
טיאגו צ'ונק

טיאגו ראנגל צ'ונק (בפולנית: Thiago Rangel Cionek; נולד ב-21 באפריל 1986) הוא כדורגלן פולני ממוצא ברזילאי המשחק בעמדת הבלם באבלינו. צ'ונק התחיל את הקריירה שלו במחלקת הנוער של וילה האוזר ובגיל 19 חתם בקויאבה. כעבור שנה, חתם בברגאנסה מפורטוגל וכעבור שנה חזר לברזיל וחתם ב-CRB. בשנת 2008 צ'ונק חתם ביאגלוניה ביאליסטוק מליגת העל הפולנית. בעונת 2009/2010 זכה עמה בגביע וגם בסופר קאפ. בקיץ 2012 חתם בפאדובה מהסרייה ב'. ב-2 בספטמבר 2013 הושאל למודנה ובסיום העונה חתם על חוזה בקבוצה. ב-11 בינואר 2016 חתם בפלרמו מהסרייה א'. אחרי שנתיים בפאלרמו, צ'ונק חתם לשנתיים וחצי בספאל. ב-28 בספטמבר 2020, צ'ונק חתם ברג'ינה. משפחתו של צ'ונק היא בעלת שורשים פולנית, ובאוקטובר 2011 עת שיחק בביאליסטוק, קיבל אזרחות פולנית. ב-13 במאי 2014, צ'ונק ערך את הופעת הבכורה שלו בנבחרת פולין בתיקו 0-0 נגד גרמניה. צ'ונק השתתף עם הנבחרת ביורו 2016 ומונדיאל 2018. ב-19 ביוני 2018 הבקיע שער עצמי בהפסד 2-1 לסנגל במונדיאל 2018. יאגלוניה ביאליסטוק הגביע הפולני: 2010 הסופר קאפ הפולני: 2010 מדיה וקבצים בנושא טיאגו צ'ונק בוויקישיתוף טיאגו צ'ונק, ברשת החברתית אינסטגרם טיאגו צ'ונק, באתר Transfermarkt טיאגו צ'ונק, באתר Soccerway טיאגו צ'ונק, באתר WorldFootball.net טיאגו צ'ונק, באתר National Football Teams טיאגו צ'ונק, באתר FootballDatabase.eu
A Girl's Night Out

A Girl's Night Out הוא מיני סיבוב הופעות של הזמרת ריהאנה שהרווחים שלו לקרן של ריהאנה "Believe Foundation" אשר נועדה לסייע לילדים חולי סרטן אם כי ההכנסות מהמופע נתרמו גם על מנת לספק צעצועים וציוד בית ספר לילדים נזקקים. ההופעות נעשו בחינם לציבור הרחב וכסף מפרסומות ונותני חסות נתרם עבור מטרות הצדקה. סדרת ההופעות כללה 3 הופעות בתאריכים 26 במרץ, 28 במרץ וה-9 באפריל של 2008 בשיקגו, סן פרנסיסקו וניו יורק. כל רווח של כל מופע הלך לעמותה אחרת אשר עוסקת באחד מנושאים אלה. "Pon de Replay" "Let Me" "Rehab" "SOS" "Good Girl Gone Bad" "Hate That I Love You" "Unfaithful" "Don't Stop the Music" "Shut Up and Drive" "Umbrella" מדיה וקבצים בנושא A Girl's Night Out בוויקישיתוף Rihanna Plans Charity Concerts at The Insider, web.archive.org, ‏2010-02-15
שיי מרטין

שרה הלסטרום (בשוודית: Sara Hjellström; נולדה ב-5 בנובמבר 1993; מוכרת בשם הבמה SHY Martin) היא זמרת-יוצרת שוודית. שרה הייתה זמרת וגיטריסטית בלהקת רוק מגיל 12. היא פרשה מלהקת הרוק בגיל 17. לאחר סיום לימודיה בבית ספר תיכון, היא נרשמה לבית הספר למוזיקה מוזיקמקרנה (שו') שבאורנסקולדסביק (אנ'). במהלך השנה השנייה שלה בבית הספר למוזיקה, EMI חתמו אותה כאמנית. ב-15 באפריל 2016, הוציאה יחד עם מייק פרי, את הסינגל "The Ocean".‏ ב-2017, זכתה יחד עם שיי נודי (שו') בפרס הגדול (הצלחה בינלאומית) בפרסי הפופ הדנים (שו'). בטקס פרס נובל לשלום 2017, ביצעה יחד עם מטומה את השיר "Slow" (אנ'). היא החליפה את נואה סיירוס, ששרה את השיר במקור. ב-9 בנובמבר 2018, נודע כי היא הייתה אחת מהכותבים של השיר "Used To" של סנדרו קוואצה (אנ') בהשתתפות לו אליוט. ב-7 בדצמבר 2018, היא הוציאה את המיני-אלבום הראשון שלה Overthinking. בין השירים במיני-אלבום, נמצא הסינגל "Lose You Too". היא ידועה בשל כתיבה של מספר שירים לאמנים ידועים כמו השיר "First Time" של קייגו בשיתוף אלי גולדינג, "(Not) The One" של ביבי רקסה, "All We Know" של הצ'יינסמוקרס, "I Wanna Know" של NOTD בשיתוף בי מילר. כמו כן, היא כתבה גם מספר שירים לג'ס גלין, לאסטריד אס ואחרים. ב-6 באוגוסט 2021, היא הוציאה, בשיתוף פעולה עם הזמרת-יוצרת השוודית, ניאה, את הסינגל "No Regrets".‏ 2018: Overthinking 2020: Sad Songs מדיה וקבצים בנושא שיי מרטין בוויקישיתוף שיי מרטין, ברשת החברתית פייסבוק שיי מרטין, ברשת החברתית אינסטגרם שיי מרטין, סרטונים בערוץ היוטיוב שיי מרטין, במסד הנתונים הקולנועיים IMDb (באנגלית) שיי מרטין, באתר אפל מיוזיק (באנגלית) שיי מרטין, באתר ספוטיפיי שיי מרטין, באתר סאונדקלאוד (באנגלית) שיי מרטין, באתר Last.fm (באנגלית) שיי מרטין, באתר AllMusic (באנגלית) שיי מרטין, באתר MusicBrainz (באנגלית) שיי מרטין, באתר דיזר שיי מרטין, באתר Discogs (באנגלית) שיי מרטין, באתר Genius שיי מרטין, באתר בילבורד (באנגלית) שיי מרטין, באתר טיידל (באנגלית) Gustavsson, Linda (17 ביוני 2016). "Sara Hjellström har skrivit texten till hiten The Ocean - P4 Skaraborg" (בשוודית). Sveriges Radio. ארכיון מ-2018-08-10. נבדק ב-12 ביולי 2016. {{cite web}}: (עזרה) Brännström, Linus (30 במאי 2016). "Mike Perry har gjort dundersuccé med "The ocean" - DN.SE". Dagens Nyheter (בשוודית). Bonnier Group. ארכיון מ-2017-04-17. נבדק ב-12 ביולי 2016. {{cite web}}: (עזרה) Watch Matoma Perform 'False Alarm,' 'Slow' & More at 2017 Nobel Peace Prize Concert, Billboard Overthinking - EP by SHY Martin, Genius (באנגלית) Overthinking, נבדק ב-2019-05-26 "No Regrets - Single by NEA & SHY Martin" (באנגלית אמריקאית). Apple Music. נבדק ב-2021-08-12. ערך זה הוא קצרמר בנושא מוזיקאים ובנושא שוודים. אתם מוזמנים לתרום לוויקיפדיה ולהרחיב אותו.
דניאל חבקין

דניאל חבקין (5 בינואר 1925 – 29 במרץ 1993) היה אדריכל ומתכנן ערים ישראלי. זוכה פרס רכטר יחד עם אשתו, האדריכלית עכסה חבקין (1969). נולד בחיפה. סיים את לימודיו במתמטיקה ופיזיקה בלוזאן שבשווייץ בשנת 1945. מייד עם תום מלחמת העולם השנייה חזר ארצה ללימודי אדריכלות בפקולטה לארכיטקטורה ובינוי ערים בטכניון, שאותם סיים בשנת 1950. בתום לימודיו נשאר בפקולטה. עם האדריכל והוגה הדעות הצרפתי יונה פרידמן (1923–2020), שהיה גיסו, שימש כאסיסטנט של פרופ' אלפרד נוימן (1900–1968), שהיה דיקן הפקולטה לארכיטקטורה ובינוי ערים בטכניון (1953–1958). במקביל, הקים חבקין משרד אדריכלות פרטי עם אשתו עכסה חבקין. חבקין שימש פעמיים כדיקן הפקולטה (1975–1977 ו-1986–1988), והיה חבר בוועדת הבינוי של הטכניון. במקביל לפעילותו האקדמית, המשיך בהצלחה כאדריכל, ובין השנים 1964 ל-1974 היה שותף במשרד של פרופ' אל מנספלד (1912–2004). נפטר ב-29 במרץ 1993. "שיכון השטיח"-"שיכון לדוגמה" בשכונה ה' בבאר-שבע (1959–1964 עם נחום זולוטוב). בניין "N" – "שיכון לדוגמה" ברמת-הדר בחיפה (1960 עם שלמה גלעד). בניין האודיטוריום בחיפה, (1973, עם אל מנספלד) שזכה בפרס רטנר. "בית צרפת" באוניברסיטה העברית בגבעת רם (1972, עם אל מנספלד ופיאר ווגו). תכנון שכונת שער העלייה בחיפה (1976, (עם אל מנספלד). מעונות שונים בקריית הטכניון (עם עכסה חבקין), ביניהם "מעונות רפקין" (1970-1954), "מעונות העמים", (1968,עליו זכה בפרס רכטר), "מעונות צרפת" (1975). שכונה במעלות (1981). חזית צפונית - בניין מעונות ריפקין חזית צד וכניסה לבניין מעונות ריפקין בניין "N" ברמת הדר, פרוזדור פתוח בקומה 10 שכונה ה' (באר שבע) 1. (1959), רמת הדר- רובע מגורים חדש בחיפה. הנדסה ואדריכלות, יז(8-7), 191-193. 2. ליברטי, ר., סיני, ר. ,פרוינליך, א. (2016). תוכנית אסטרטגית לקריית הטכניון- מורשת הבנויה ונופית, סקר מצב קיים, חיפה, הטכניון. 3. קירמאיר, א., קפלן י. (1990). פרוגרמה מוצעת להרחבת מערך המעונות הקיים בקמפוס, חיפה, אגף פיתוח ותחזוקה, הטכניון. 4. קירמאיר, א., (2017), קריית הטכניון כמעבדה לאדריכלות מודרניסטית- יצירתם המודרניסטית של חברי סגל הפקולטה לארכיטקטורה בבניית הקמפוס. בתוך ע. בן אשר גיטלר, י. ,אלואיל,, ד. גורדון, ע. טמיר טאוויל, (עורכים), הוראת השעה: חינוך אידיאליסטי ואדריכלות מודרנית (עמ' 97–103). תל אביב-יפו: הוצאת גלריה בבית האדריכל, עמותת אדריכלים מאוחדים בישראל. 5. שדר, ה. (2014). אבני הבניין של השיכון הציבורי-שישה עשורים של בנייה עירונית ביוזמה ציבורית בישראל, תל אביב, משרד הבינוי והשיכון. מדיה וקבצים בנושא דניאל חבקין בוויקישיתוף מיכאל יעקבסון - סיבוב בבלוק ברמת הדר בחיפה - באתר 'חלון אחורי', 10/15. מיכאל יעקבסון - סיבוב בגן גדולי ישראל בשכונה ה' בבאר שבע - באתר 'חלון אחורי', 03/16 מיכאל יעקבסון - סיבוב במתחם הקסבה בנצרת עילית - באתר 'חלון אחורי', 05/17 נעמה ריבה, נוף לוואדי: דירת שיכון בחיפה, באתר Xnet‏, 19 באפריל 2012 נועם דביר, העבר, ההווה והעתיד של בנייני הגשר, באתר הארץ, 26 במאי 2010 דותן לוי ועינת פז-פרנקל, רכבת אל העושר, באתר כלכליסט, 29 במאי 2013 כי שיכון אינו רק בלוק: דילמות עכשוויות בשימור השיכון הציבורי - באתר התערוכה הבינלאומית לשימור מבנים, נעמה שבתאי-ציזר, 8/18.
המתווך (סרט, 2015)

המתווך (באנגלית: The Go-Between) הוא סרט דרמה רומנטית בריטי משנת 2015 המבוסס על הרומן "The Go-Between" מאת אל פי הארטלי. הסרט צולם בבית אנגלפילד בברקשייר. הרומן עובד גם לסרט קולנוע בשנת 1971 בשם המקשר בבימויו של ג'וזף לוסי. ליאו, אדם מבוגר חוזר למקום בו בילה בקיץ של שנת 1900 כאורח של משפחתו האמידה של חברו ללימודים, מרקוס מודסלי. במסעו נזכר ליאו באירועים שהתרחשו בביקור המקורי, במהלכם חגג את יום הולדתו ה-13. באותו ביקור הוא התאהב באחותו הגדולה של חברו מריאן, ששאיפות משפחתה היו שהיא תתחתן עם בעל האחוזה העשיר, ויקונט טרימינגהם. בזמן שהותו של ליאו בבית משפחת מודסלי, חברו מרקוס אני מרגיש בטוב. ליאו שנותר חסר מעש, מתחיל להעביר הודעות בין מריאן לבן טד ברג'ס, חוואי צעיר הגר בקרבת מקום. בתחילה הוא אינו מודע למשמעות המסרים, אבל לאט לאט הוא מתחיל להבין את חשיבותם, כשהוא נלכד בשורה של אירועים שאין לו שליטה בהם. כמבוגר, כל מה שקרה באותו קיץ, והזכרונות שאותם דיכא מאז, מתחילים להתבהר. בסוף מסעו, ליאו המבוגר פוגש את מריאן ואת הנכד שלה שמתנכר אליה. מריאן משכנעת את ליאו להיות המתווך פעם נוספת ואחרונה. ג'ק הולינגטון – ליאו קולסטון הצעיר. ג'ים ברודבנט – ליאו הזקן. ג'ואנה ונדרהם – מריאן מודסלי הצעירה. ונסה רדגרייב – מריאן הזקנה. בן בט – טד בורגס / יו אדוארד וינלאב, ויקונט טרימינגהם ה-11. סטיבן קמפבל מור – יו וינלאב, ויקונט טרימינגהם ה-9. לזלי מנוויל – מדלן מודסלי. סמואל ג'וסלין – מרקוס מודסלי. ג'ק קטמור-סקוט – דניס מודסלי. טים מקמולן – משרת. אמילי ליינג – ג'וליה. ניקולס אוונס – נער. ג'ספר ריס מהדיילי טלגרף נתן לסרט חמישה כוכבים מתוך חמישה. הוא כתב שהסרט "המתווך" נותר נאמן לסיפורו של ל"פ הארטלי, ושיבח את משחקו של הילד ג'ק הולינגטון. סם וולאסטון כתב בעיתון הגרדיאן שהוא העדיף את העיבוד של ה-BBC על הסדרה "אחוזת דאונטון" ששודרה באותה עת בערוץ אחר. "המתווך", במסד הנתונים הקולנועיים IMDb (באנגלית) "המתווך", במסד הנתונים הקולנועיים KinoPoisk (ברוסית) "The Go-Between (2015)". IMDb. נבדק ב-23 בספטמבר 2015. {{cite web}}: (עזרה) Jasper Rees, ‏The Go-Between, BBC One, review: 'Deeply moving and true', The Telegraph, 20 September 2015 Wollaston, Sam (21 בספטמבר 2015). "Downton Abbey review: 'Thank heaven there's not much more of this tedium'". The Guardian. London. נבדק ב-21 בספטמבר 2015. {{cite news}}: (עזרה)
אסתר הארט

אסתר הארט (בהולנדית: Esther Hart; נולדה ב-3 ביוני 1970) היא זמרת הולנדית. הארט נולדה בעיירה אפה (Epe) שבחלדרלנד. ב-2003 הייתה אמורה להשתתף בתחרות הבריטית "שיר עבור אירופה" לבחירת נציגותה באירוויזיון עם השיר "Wait for the Moment" ובאותה שנה גם השתתפה בפסטיבל השירים של הולנד, עקב העניין שלא יכלה להשתתף בקדמים עבור שתי מדינות שונות היא פרשה מהתחרות הבריטית. היא זכתה בפסטיבל השירים ההולנדי עם השיר "One More Night", היא ייצגה את הולנד באירוויזיון בלטביה והייתה במקום ה-13. היא הוציאה שלושה אלבומים ב-1995, 1996, ו-2003. היא הציגה את תוצאות הניקוד של הולנד באירוויזיון 2004 ובאירוויזיון 2008. ב-2008 ישנה מרצונה לילה בכלא וזאת כחלק מפעולת צדקה וזאת מטעם ארגון "Exodus Foundation" המסייע לאסירים לשעבר להשתקם ולאמץ אורח חיים רגיל. מ-1992 היא מנהלת מערכת יחסים עם הגיטריסט אראם קרסברגן, הם הורים לבת ובן ומתגוררים ברוטרדם. מדיה וקבצים בנושא אסתר הארט בוויקישיתוף אתר האינטרנט הרשמי של אסתר הארט אסתר הארט, במסד הנתונים הקולנועיים IMDb (באנגלית) אסתר הארט, באתר אפל מיוזיק (באנגלית) אסתר הארט, באתר ספוטיפיי אסתר הארט, באתר Last.fm (באנגלית) אסתר הארט, באתר AllMusic (באנגלית) אסתר הארט, באתר MusicBrainz (באנגלית) אסתר הארט, באתר דיזר אסתר הארט, באתר Discogs (באנגלית) אסתר הארט, באתר Genius esther-hart-netherlands-2003-going-to-jail ערך זה הוא קצרמר בנושא מוזיקאים ובנושא הולנדים. אתם מוזמנים לתרום לוויקיפדיה ולהרחיב אותו.
מייה מרטינה

מִייָה מרטינה (בקרואטית: Mija Martina; נולדה ב-26 באפריל 1984) היא זמרת בוסנית, שייצגה את מדינתה בתחרות האירוויזיון בשנת 2003. מרטינה נולדה במוסטאר למשפחה המשתייכת ללאום הקרואטי במדינה. בגיל שלוש זכתה בתחרות זמרה לילדים ובגיל שש עשרה השתתפה בתחרות מוזיקה בסרייבו. ב-2003 נבחרה לייצג את בוסניה והרצגובינה באירוויזיון עם השיר "Ne brini" שם הייתה במקום ה-16. באירוויזיון 2004 מסרה את תוצאות הניקוד מבוסניה הרצגובינה. ב-2005 ניסתה לייצג את מדינתה בפעם השנייה באירוויזיון אך בתחרות הלאומית לא זכתה והגיע למקום ה-5. היא ארגנה מדי שנה אירוע מיוחד במהלך יריד שנערך במוסטר, עיר הולדתה. בנוסף למוזיקה היא עבדה כעיתונאית ומגישת טלוויזיה במדינתה, היא שימשה תקופה גם כדוברת משרד התיירות של בוסניה והרצגובינה. מייה מרטינה, באתר MusicBrainz (באנגלית) מייה מרטינה, באתר Discogs (באנגלית) Mija Martina, Discogs (באנגלית) Mija Martina discography, RateYourMusic ערך זה הוא קצרמר בנושא מוזיקאים ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
Rihanna 777 Documentary... 7Countries7Days7Shows

Rihanna 777 Documentary... 7Countries7Days7Shows הוא סרט דוקומנטרי אודות מיני סיבוב ההופעות 777 Tour של הזמרת ריהאנה. הסרט עלה לאקרנים ב-7 במאי 2013 על ידי דאף ג'אם ויום קודם גרסה ערוכה שלו הופצה ב-Fox Network. הסרט מתעד את מאחוריי הקלעים של סיבוב הופעות זה אשר נעשה בנובמבר 2012 על מנת לקדם את יציאת אלבומה השביעי Unapologetic. במסגרת מסע ההופעות ריהאנה הופיעה ב-7 מדינות שונות וקיימה הופעה אחת בכל אחת מהן במשך 7 ימים ומכאן נגזר שם סיבוב ההופעות ושם הסרט. במהלך סיבוב ההופעות התלוו אל הזמרת 150 עיתונאים מכל מיני מדינות בעולם. על מנת לקדם את אלבום האולפן השביעי שלה Unapologetic ריהאנה יצאה לסיבוב הופעות קצר לקידום האלבום כאשר הקונספט שעד מאחוריו הוא שסיבוב ההופעות יהיה ב-7 מדינות שונות, יתפרס למשך 7 ימים שונים ותתבצע הופעה אחת בכל מדינה, ולכן סיבוב ההופעות נקרא 777 Tour. במהלך סיבוב הופעות זה ליוו את ריהאנה 150 עיתונאים שונים מ-82 מדינות שונות (ביניהם גם עיתונאי מישראל) אשר טסו איתה לכל יעדים ולכל ההופעות. ב-19 במרץ 2013 ריהאנה חשפה לראשונה את העובדה שהולך לצאת סרט דוקומנטרי לסיבוב ההופעות וב-4 באפריל היא פרסמה טריילר ראשון לסרט. ב-16 באפריל הופץ טריילר נוסף באתר הרשמי של ריהאנה. סיבוב ההופעות התחיל בתאריך ה-14 בנובמבר 2013 במקסיקו סיטי והסתיים שבוע לאחר מכן ב-20 בנובמבר בניו יורק. כל מצעדי האלבומים שלהלן, הם מצעדי אלבומי וידאו בלבד. האלבום, על פי אייטונס Rihanna Reveals New Album Title 'Unapologetic' And Raunchy Cover Artwork, Capital (באנגלית) Rihanna's New Album Due Out In November, Sources Say, idolator, ‏2012-09-12 Rihanna Teases New Album Details As She Launches Website Dedicated To Seventh Record, Capital (באנגלית) www.billboard.com CERTIFICADOS – Pro-Música Brasil, pro-musicabr.org.br 777 Documentary [2013], Sanity Rihanna 777 Tour...7 Countries 7 Days 7 Shows (באנגלית), נבדק ב-2019-05-24 Rihanna - 777 Tour: 7 countries 7 days 7 shows, נבדק ב-2019-05-24 Rihanna - Rihanna 777 - A tour documentary (באנגלית), נבדק ב-2019-05-24 Rihanna 777 Documentary: 7countries7days7shows, נבדק ב-2019-05-24 Rihanna 777 - A Tour Documentary, נבדק ב-2019-05-24 Rihana 777 - A Tour Documentary - Musik, CDON.COM (בשוודית) Rihanna 777: Documentary - 7Countries 7Days 7Shows, 2013-05-07, נבדק ב-2019-05-24 bol.com | Rihanna - 777 Tour: 7 Countries 7 Days 7 Shows (Dvd) | Dvd's, www.bol.com (בהולנדית) 777 Tour: 7 countries, 7 days, 7 shows, www.empik.com (בפולנית) 777 tour, נבדק ב-2019-05-24
קום והתהלך בארץ

"קום והתהלך בארץ" הוא פזמון שכתב יורם טהרלב, הלחין יאיר קלינגר ושרה להקת פיקוד הצפון. השיר יצא לאור בשנת 1984. עם חידוש הלהקות הצבאיות שנסגרו קודם לכן בפקודתו של הרמטכ"ל רפאל איתן, חודשה גם פעילות להקת פיקוד הצפון. השיר נכלל בתוכנית של הלהקה "קום והתהלך בארץ". יהודה אליאס ביצע את השיר כסולן ובכך התפרסם, ויסמין גמליאל ביצעה בו קטע סולו קצר. שם השיר נלקח מהפסוק בספר בראשית "קום התהלך בארץ". בשיר מדומה המולדת לאשה אוהבת. במצעד הפזמונים העברי השנתי של רשת ג' דורג השיר במקום העשירי ובמצעד השנתי של גלי צה"ל דורג במקום התשיעי. השיר הצליח והפך עם צאתו ללהיט. הקליפ של השיר צולם בביצוע להקת פיקוד צפון בתוכנית המוזיקה "להיט בראש" וברצועת הקליפים בתוכנית "זהו זה", לצידו של השחקן מוני מושונוב. מילות השיר באתר שירונט יעקב בר-און, ‏"קום והתהלך בארץ": יהודה אליאס מספר על החיים שאחרי ההצלחה, באתר מעריב אונליין, 30 בספטמבר 2015 ספר בראשית, פרק י"ג, פסוק י"ז